MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Süüri kodusõda on kestnud juba 10 aastat
ja kestab endiselt veel,
olles põhjustanud tohutut hävingut.
Sajad tuhanded inimesed on surnud
ja miljonid inimesed on pidanud jätma oma kodumaa.
Samas on sinna siiski jäänud väike, aga ustav kristlaste kogukond,
kes vajab nii abi kui palvetuge.
Tänases saates räägib MH tegevjuht Hannu Lahtinen,
kuidas Märtrite Hääl on saanud neile abiks olla.
Mina olen Sari Palomäki.
Tere tulemast saatesse MH tegevjuht Hannu Lahtinen!
Tänan!
Kuidas su päev täna algas?
No täna hommikul Lahtist sõitma hakates
oli imeilus varasügisene päev. Üsna karge selline.
Tore!
Käsitleme täna väga huvitavat teemat, rääkides Süüriast.
Kuid alustame esmalt Piibliga, kus räägitakse muide palju Süüriast.
Milliseid Piibli kirjakohti tahaksid esile tuua?
Tõsi, et Piiblis räägitakse palju Süüriast.
Vanas Testamendis räägitakse Assurist,
mis oli suuremgi veel, kui praegune Assüüria.
Kuid sellest räägitakse ka Uues Testamendis.
Algkogudusega seotud teemad on seotud Süüriaga.
Loeksin Apostlite tegudest 9:10-11:
"Ent Damaskuses..." ehk siis Süüria pealinnas,
mis on üks maailma vanimaid linnu.
Elav linn, millel on imeilus vanalinn.
Või vähemalt sellisena ma seda mäletan.
"Ent Damaskuses oli üks jünger, Hananias nimi,
ja Issand ütles temale nägemuses: Hananias!”
Tema vastas: Issand, vaata, siin ma olen!”
Issand ütles talle: Tõuse
ja mine tänavale, mida kutsutakse Sirgeks
ja otsi Juuda kojas üles
Tarsosest pärit Sauluse-nimeline mees,
sest vaata, tema palvetab ja on nägemuses näinud üht meest."
See, millest Apostlite teod räägivad, kordub tänaselgi päeval.
Siin öeldakse, et Damaskuses oli üks Jeesuse jünger -
keegi, kes uskus Jeesusesse.
Jumal kasutab väga erinevaid inimesi.
Me räägime Soomes "koguduse reameestest".
Võib-olla see pole just kõige parem termin,
aga Jumal tahab kõnetada ja kasutada kõiki,
nii nagu Ta kasutas ka Hananiast.
Hananias tahtis kuulda Jumala häält ja ta kuuliski,
mispeale ta suundus Sirgele tänavale.
See tänav on tänagi seal olemas
ja Hananiase maja võib seal vaatamas käia.
Ehk kõik need Piibli lood on täiesti ajalooliselt olemas
ja neid tuntakse.
Issand käskis Hananiasel minna sinna Sirgele tänavale,
et leida sealt ühest majast Saulus, kes palvetab
ja on näinud nägemuses ühte meest.
See polnud üldse mitte lihtne ülesanne.
Jumal andis Hananiasele üsnagi ohtliku ülesande.
Milles see ohtlikkus seisnes?
Hananias vastas salmides 13-14:
Issand, ma olen paljudelt kuulnud sellest mehest,
kui palju kurja ta on teinud sinu pühadele Jeruusalemmas
ja siingi on tal ülempreestrite käest meelevald
aheldada kõiki, kes sinu nime appi hüüavad.”
Saulus oli nii täis viha kristlaste vastu
ja ta oli ka osalenud esimese kristlase kividega surnuks viskamise juures.
Ta oli andnud oma aktsepti selleks.
Ühtlasi oli tal luba
vangistada Damaskuses kõik Jeesuse järgijad
ja teha neile halba.
Issand aga vastas Hananiasele: "Mine!"
Mine, sest tema on mul valitud tööriist
minu nime kandma rahvaste ja kuningate ja Iisraeli laste ette,
sest mina tahan talle näidata,
mida kõike ta peab kannatama minu nime pärast.”
Ja Hananias läks. Kõigest hoolimata.
See on umbes sama, kui meile öeldaks:
"Mine selle ISIS'e terroristi juurde või Boko Haram'i terroristi juurde."
Nad on pidevalt valmis tegema midagi halba kristlastele.
Kuid Hananias asus teele.
Kui Jumal saadab kuhugile, nii nagu Ta saatis Hananiase,
siis Ta annab selleks ka meelevalla,
väe, tarkuse ja õiged sõnad.
Ta annab kõik, mis tarvis
ja see julgustab mind täiega me endi töös.
Damaskus esindab ohtlikku maailma.
Nii Süüriat kui seda ümbritsevaid maid,
mis on täna kõik islami kantsid ja endiselt ohtlikud alad kristlusele.
Kuid Hananias läks ja pani oma käed Sauluse peale,
mispeale kui soomused langesid ta silme eest
ja ta sai oma nägemise tagasi.
See on just see, mida Jumal ka täna teeb.
Kui palume selliste inimeste eest,
siis Jumal läkitab meid ka sinna rasketesse piirkondadesse.
Nii nagu oleme saanud viimase 30-40 aasta jooksul
näha islamimaade juures,
kuidas Jeesus on ilmutanud end moslemitele,
kõnetades neid nii unenägude kui nägemuste kaudu,
kui mitmel muulgi moel.
Ta on Jumal, kes kõnetab tänagi,
sest Ta igatseb päästa kõiki inimesi, kuna Ta armastab neid.
See oli imeline lugu.
Paulus hakkas jälle nägema ja sai nautida ka head toitu.
Ma isegi igatsen nende maitsvate Lähis-Ida toitude järele.
Aleppos, kus elasime,
on parimad toidud, mida olen eales saanud.
Mõeldes Jeesuse ilmumise peale Saulusele,
meenub Damaskuse linnast üks teinegi samasugune juhtum.
Raamatus "Ta kutsus mind"
on lugu kõrgklassi kuulunud professori tütrest.
Tegu oli moslemi perega.
Tütar võttis vägagi fanaatiliselt oma usku,
seda ülikoolis õppides ja praktiseerides.
Kuniks ta nägi ühel päeval nägemuses risti ja Kolgata sündmusi
ja ta pöördus täiesti radikaalselt Jumala poole.
Nii nagu Jumal kõnetab Damaskuses, nii kõnetab Ta eripaigus üle maailma.
Just nii nagu Piibli aegadel.
Niipea, kui Saulus oli pöördunud Jumala poole,
"läks ta aga järjest vägevamaks
ja ajas segadusse Damaskuses elavad juudid
ning selgitas, et Jeesus ongi Messias."
Ta hakkas koheselt jagama evangeeliumi Jeesusest.
Me tahame samuti toetada ja aidata eesliini evangeliste,
kes tegutsevad rasketes piirkondades.
Siis aga juhtus midagi, mis tavaliselt alati juhtub.
"Kui juba üsna hulk päevi oli möödunud,
võtsid juudid nõuks ta hukata.
Aga Saulusele sai nende salasepitsus teatavaks.
Nemad luurasid aga päevad ja ööd väravais, et teda hukata.
Kuid ühel ööl ta õpilased
võtsid ja lasksid ta korvi sees müüriava kaudu alla."
Ja siis ta teekond jätkus.
Ehk siis, teda taheti tappa.
Nad passisid ööd ja päevad linna väravais,
et saada ta kätte.
Jeesusesse uskujaid vihati kõige täiega.
Kuid jüngrid aitasid ta hädast välja.
Mul on siiani see müür silme ees, kust ta korviga alla lasti,
peale mida ta jätkas oma teekonda.
See on ka meie ülesanne täna,
et me Jeesuse järgijatena
aitame neid, kes põgenevad oma elu pärast.
Mõtle, kui Saulus, tänapäeva mõistes Paulus,
poleks saanud abi.
Ta oli eriliselt valitud tööriist Jumala käes.
Ta on kirjutanud umbes 1/3 Uuest Testamendist,
ta rajas kogudusi.
Temast sai kõigi rahvaste apostel.
Tema tähendus kogu kristlaskonnale kõigi nende 2000 aasta vältel
on mõõdetamatu.
Siis aga saabus aeg, mil temagi pidi tooma oma elu ohvriks.
Kuid seniks, kuni on antud aega,
tahame me aidata Sauluse-suguseid usuõdesid- ja vendi,
kes elavad sellistes rasketes piirkondades.
Hiljem tekkis Süüriasse erakordne läkitaja kogudus.
Apostlite tegude 13. peatükk räägib Antiookia kogudusest,
kes läkitas Pauluse ja Barnabase
kuulutama maailma rahvastele evangeeliumi.
Ja just neist aladest me siis täna räägimegi.
Nagu ütlesid, siis sealne Sirge tänav ja Hananiase maja
on sulle igati tuttavad ja veel elavalt meeles.
Rääkides Süüria kodusõjast, siis see on kestnud 10 aastat
ja see on teinud rohket hävitustööd.
Miljonid inimesed on põgenenud kas välismaale,
või on ka pagulased omaenda riigis.
Kuid räägime siis veidi,
mis seal on toimunud ja kuidas see kõik algas?
2010. a. lõpus ja 2011. a. alguses sai alguse nö Araaba kevad,
mis sai rahva ülestõusu näol alguse Tuneesiast.
Toimusid kõikvõimalikud meeleavaldused ja demonstratsioonid,
mille kulgu kogu maailm jälgis.
Nagu aru saan,
oli tegu kohalike vastureaktsiooniga autoritaarsetele võimudele
ja ka kehvadele tingimustele.
Noortel pole mingit tuleviku väljavaadet,
palju on töötust.
Rahvas oli ja on rahulolematu sealse elu suhtes.
Nii tõusid üles teatud mässajad, kes esindasid erinevaid suundi.
Seal oli palju noori ja ilmalikustunud inimesi.
Kuid ka väga mõjuvõimsaid islamiste.
Samas oli tegu ka usulise konfliktiga.
Käisin enne seda sõda päris palju Süürias
ja juba siis oli kogeda, kuidas mingi tuli hõõgub tuha all.
Sealne president Bashshār al-Asad esindab väikest alaviitide usulahku,
mis on üks šiiitide usulahu alalahke.
Samas enamus sealseid moslemeid on sunniidid.
Nii on seal ka konflikt erinevate islami usulahkude vahel,
kes sageli ei pea teist poolt õigeteks usklikeks.
Ehk siis vaen sunniitide-šiiitide ja nende alausulahkude vahel.
Lisaks sellele veel mitme suurriigi huvi Süüria vastu.
Venemaa on pikka aega olnud Süüria liitlane.
Lääneriigid aga on pigem toetanud riigi mässumeelset poolt.
Kui Venemaa toetab president Bashshār al-Asad'i,
siis šiiitlik Iraan avaldab seal ka tugevat mõju.
Iisraeli põhja osas on Hezbollah,
mis on Liibanoni šiiitlik islamistlik organisatsioon
ja vahendab Süüriasse relvi.
Kõigest sellest tekkis suur katastroof,
mille kohta nii Euroopa Liit, ÜRO kui paljud muud üksused tõdesid,
et Süürias pannakse toime inimsusvastaseid kuritegusid.
Seal kasutati näiteks tsiviilkodanike vastu keemiarelva,
neid selle läbi tappes.
See kõik põhjustas meeletu pagulaskriisi.
Üle 4 miljoni süürlase, kui mitte rohkemgi veel,
on põgenenud oma kodumaalt.
Üle 50% Süüria rahvastikust on pidanud lahkuma oma kodunt.
See on II Maailmasõja järel suurim katastroof.
Inimesed peavad põgenema, paljud on alatoidetud jne.
Paljud neist elavad ümberkaudsetes maades
nagu näiteks Liibanon, kus meiegi Süüria pagulasi aitame.
Nad peavad elama ära 40-50 sendiga päevas,
mis on kõike muud kui piisav.
Rääkimata sellest, et see kõik on kestnud aastaid.
See teeb selle veel eriti raskeks.
Üks asi, mille üle selle kriisi puhul on palju imestatud
ja mis on aja jooksul leidnud ka kinnitust,
et näiteks paljud Pärsia lahe maad nagu Katar, Araabia Ühendemiraadid,
Saudi-Araabia - suurim neist, mis on ühtlasi ka islami sünnimaa,
Kuveit ja Bahrain -
ükski neist maadest
pole pakkunud Süüria pagulastele paika, kuhu pageda.
Olen küsinud mitme moslemi käest, kas nad siis ei hooli omadest?
Mäletan üht Soome tulnud pagulast, kes hakkas kahtlema islamis,
kuna omad ei aita omasid.
Samas kui Soomes nö valeusulised ehk kristlased aitasid teda.
Nii on.
Enne sõda pakuti, et Süürias elas u 10% kristlasi.
Täna on seda vist isegi võimatu väita, kui palju kristlasi seal on.
Kuid milline on sealne kristlaste olukord praegu?
Olen ka lugenud infot selle kohta, et Süürias on palju kristlasi.
1920-30'ndatel oli kristlasi lausa 30% kogu rahvast.
Kuid sama puudutab Süüriat ümbritsevaidki maid,
et kristlaste arv on radikaalselt vähenenud.
Nii Iraagis, Liibanonis kui Palestiina aladel.
Arvatakse, et enne sõda oli seal üle 2 miljoni kristlase.
Täna räägitakse u 600 000 kristlasest.
Milline on Süüria kristlaste olukord?
See ei ole nüüd ka kõige hullem,
kui võrrelda seda kasvõi Iraani või Saudi-Araabiaga.
Kirikutel on teatud positsioon, nii et inimesed saavad käia palvelates.
Ehk siis Süüria president pole olnud halb kristlaste suhtes.
Ta on leidnud nende seast ka ustavaid liitlasi,
kuigi nad muidugi ei tunnusta kõiki ta valitsemisviise.
Kuid paljudel aladel, kus terrorirühmitused on möllanud,
siis seal on hävitatud palvelaid ja tapetud kristlasi.
Ja samas muidugi, pidades meeles seda,
et Süüria on valdavalt siiski moslemimaa,
siis nii nagu igal pool, nii ka Süürias,
et kui mõni moslem pöördub Jeesuse poole,
siis ta pere hülgab ta
ja ta võidakse saata au rüvetamise surma.
Ka riik võib rakendada ta suhtes tagakiusu,
nii et olukord on väga raske
ja ta peab tagakiusu tõttu isegi põgenema.
Nagu ennist mainisid, on Süüria sinugi jaoks tuttav maa,
mida oled mitmeid kordi külastanud ja kus ka õpetanud.
Jaga meiega mõnda head mälestust, mis sul sellest ajast on.
Võiksin alustuseks öelda, et Aleppo on täiega minu linn.
Mäletan, kuidas smuugeldasin sinna aastaid
araabiakeelseid Piibleid ja õppematerjale,
kuna neil polnud neid.
Mäletan ka aega, mil saime kristlastena kokku tulla
ja ka aegu, mil ei saanud.
Salapolitsei küsis vahel, kes ma olen ja kes on mind saatnud,
mispeale ütlesin, et Jumal saatis mu.
Ta küsis, kust ma tean, et just Jumal on mind saatnud,
mispeale ütlesin, et mu Jumal räägib minuga
ja nii Ta käskiski mul minna Alepposse.
Nad olid hämmingus sellest ja panid selle kirja.
Samas olime kõik hämmingus
Jumala Vaimu voolamise üle Aleppos.
Inimesed täitusid Püha Vaimuga ja said päästetud.
Ühtlasi nägime haigeid tervenemas.
See oli väga eriline aeg
ja meil polnud aimugi, milline häving on ootel.
Mõelda vaid, et Aleppo - vana, kuulus linn,
on paljuski hävitatud, nähes välja kui pommiauk.
Paljud mu tookordsed sõbrad on tänaseks tapetud.
Samas on jälle imeline teada, et kogudus on taas tõusmas
ja nii oleme saanud neid ka aidata.
Märtrite Hääl aitab siis Süüria kristlikku kogudust.
See on üks me uusimaid sihtpunkte.
Aitäh kõigile, kes on palvetanud me töö eest
ja kes te olete annetanud Märtrite Hääle töö heaks,
tänu millele oleme saanud laiendada oma tööd.
Räägi palun, mida me siis teeme Süürias
ja Süüria kristlaste heaks nii palju, kui see on võimalik.
Meil on läbi teatud raskuste avanenud uks Alepposse,
kus saame aidata sealseid kristlasi.
On muidugi teisigi,
kes on sõja ajal eluga riskides käinud sealseid linnu läbi
ja viinud sinna abi.
Nad on tõeliselt tänulikud, et oleme läinud neile appi
ja toetame neid nii tegudes kui palves.
Jagame neile ka riide- ja ravimiabi ja kõike, mida nad vajavad.
Nad on saanud nii kinnitatud selle läbi.
Teisena on meile avanenud Homs'i linn Kesk-Süürias.
Homsist saidki kõik rahutused valdavalt alguse
ja seegi linn on ikka korralikku hävingut kogenud.
Nii aitame sealsetki kogudust.
Seal on ka palju vigastada saanud inimesi.
Lugesin näiteks kolmest tüdrukust, keda lisaks teistele aitame.
ISIS röövis selle kolme väikese tüdruku vanemad,
kes ei naasenud enam kunagi.
Seal on mitmeid vigaseid inimesi, kes vajavad pidevalt teiste abi.
Just selliseid inimesi me aitamegi.
Lisaks sellele jagame neile abi evangeelsete materjalide näol,
nii et nad saavad endiselt
kuulutada seal varemete vahel Jumala armastusest.
Kuid nagu teame,
on paljud süürlased põgenenud ka ümberkaudsetesse maadesse
ja neid on üsna palju ka Liibanonis.
Liibanonis endas valitseb paras segadus,
mistõttu pagulaslaagrites olevad süürlased
elavad väga kitsastes tingimustes.
Nad elavad mingites telkides ja on alatoidetud.
Nii aitame varustada neid igapäevase toiduse ja ravimitega.
Lisaks julgustatakse neid läbi ühe jüngerlusprogrammi,
mistõttu inimesi on saanud päästetud erinevatest taustadest.
Nad saavad tugevaks tänu sealse piibliõpetuse.
Seal on sadu peresid, keda hetkel aitame.
Ühtlasi õpetatakse neile Jumala Sõna,
nii et nad saavad korraga nii maist kui vaimset abi.
Ehk täitub kõik Jesaja raamatus öeldu,
et tee saab rajatud Egiptuse ja Assuri vahele.
Läbi selliste raskuste pöörduvadki inimesed Jumala poole.
Ehk siis nii vaime kui maine abi, mis mõlemad on vajalikud.
Nii nagu palvegi on oluline.
Tahaksin siinkohal jagada ka Hannu jaoks väga tuttavast raamatust
"Ta kutsus mind".
Hannu juba veidi rääkis sellest.
Raamat räägib ajast,
mil Hannu elas koos perega misjonäridena Jordaanias
ja külastas sageli ka Süüriat.
Tõeliselt huvitav lugemine.
Lisaks veel teistegi isikute lood.
Ka lugu Ranast, kellest saate alguses mainisid.
Sellest, kuidas moslemist Rana leidis Jeesuse
ja mis temaga seejärel juhtus.
Põnev lugemine, mistõttu telli endale kindlasti!
Seda aadressilt: www.marttyyrienaani.fi/kauppa/
Raamat maksab 15 eurot.
Ja kui sul ei käi veel Märtrite Hääle ajakirja,
siis tasub tellida seegi.
Ajakiri ilmub 6 korda aastas ja vahepeal ilmuvad uudistelehed.
Igas ajakirjas käsitletakse erinevaid maid ja teemasid.
Olgu selleks siis Hiina ja seal toimuv,
või ka lood Iraagist ja Põhja-Koreast.
Nii et tasub tellida see tasuta ajakiri,
mida saab teha me kodulehe kaudu www.marttyyrienaani.fi
Meil on nüüd veel hetk aega,
mistõttu Hannu - palume Süüria kristlaste eest.
Aitäh armas taevane Isa,
et Sinu silmad uitavad mööda maad ja Sa näed sealsete inimeste vaeva.
Ja kuigi kõige hullem sõda on möödas,
on seal endiselt ohtlik
ja miljonite inimeste elud on täiesti varemeis.
Jeesus, kanname nad kõik Su ette praegu.
Aitäh, et õnnistad ja aitad neid!
Aitäh kõigi nende inimeste eest,
keda saame Aleppos, Homsis ja Liibanonis aidata.
Tänud kõigi nende sadade ja sadade perede eest!
Issand, Sina oled koos nendega ja kannad hoolt nende eest,
et nad saavad ka tugevneda usus.
Aitäh Issand, et keset seda valu saavad nad siiski aidata üksteist.
Las paljud süürlased leida Sind.
Me palume rahu Süüria üle, aamen.
Aitäh Hannu selle intervjuu eest
ja aitäh kõigile, kes meid vaatasid.
Näeme taas järgmine kord!
Tõlge: Anne-Ly Raukas